
ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 290/27.10.201
privind aprobarea dezlipirii unor terenuri, situate în municipiul Miercurea-Ciuc, str. Gál Sándor,  respectiv din str. Lunca Mare, în vederea intabulării acestuia

Consiliul Local al Municipiului Miercurea Ciuc, întrunit în şedinţa ordinară din data de 27  octombrie 2017;

Având în vedere Expunerea de motive nr.18507/13.10.2017 și Raportul de specialitate întocmit de Biroul concesionări, închirieri şi evidenţa patrimoniului, înregistrate cu nr.18509 din data 13.10.2017, prin care s-a propus adoptarea unei hotărâri cu privire la dezlipirea unui teren, situat în municipiul Miercurea-Ciuc, str. Gál Sándor,  în vederea intabulării acestuia, din cauza că în suprafaţa intabulată este inclus şi parcarea, care figurează separat în domeniul public – poziţia nr.9, motiv pentru care diminuăm suprafaţa drumului, precum şi dezlipirea unui teren, situat în municipiul Miercurea-Ciuc, str. Lunca Mare, pe care teren sunt amplasate locuinţele ANL care urmează a fi inatbulate;

Pe baza rapoartelor comisiei pentru:

- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;


- studii, prognoze economico-sociale, buget, finanţe, agricultură, administrarea domeniului public şi privat;

Ţinând cont de poziția nr.86 din Hotărârea nr.6/2008 a Consiliului Local Miercurea-Ciuc, privind însuşirea listei de inventar, reactualizată, cu bunurile care alcătuiesc domeniul public al municipiului Miercurea-Ciuc, cu modificările și completările ulterioare; 
Având în vedere Hotărârea Guvernului nr.1351/2004 privind atestarea domeniului public al judeţului Harghita, precum şi al municipiilor, oraşelor şi comunelor din judeţul Harghita, modificată şi completată la anexă de Hotărârea Guvernului nr.299/2010; 
Luând în considerare Hotărârea nr.303/2016 privind aprobarea completării și modificării Hotărârii nr.3/2013 privind aprobarea completării Listei de inventar cu bunurile care alcătuiesc domeniul public al municipiului Miercurea-Ciuc, însuşit prin Hotărârea nr.6/2008, cu modificările și completările ulterioare;
Având în vedere prevederile art.8 alin.(2) a Legii nr.152/1998 privind înfiinţarea Agenţiei Naţionale pentru Locuinţe, cu modificările şi completările ulterioare;

Potrivit prevederilor art.553 art.858 și următorii, art.879 şi nr.880 din Cod civil;
Potrivit prevederilor art.25 şi art.27 din Legea nr.7/1996, legea cadastrului şi a publicităţii imobiliare, republicată și actualizată;
Luând în considerare prevederile pct.4.3.1. art.132 și următorii din Ordinul nr.700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările și completările ulterioare;

Potrivit prevederilor art.3 din Legea nr.213/1998 privind proprietatea publică şi regimul juridic al acestuia, cu modificările şi completările ulterioare;

În temeiul prevederilor art.36, alin.(9), art.45 alin.(3), art.115 alin.(1), lit.b) şi art.120 din Legea Administraţiei Publice Locale nr.215/2001, republicată, cu modificările şi completările ulterioare;
H O T Ă R Ă Ş T E

Art.1. Se aprobă dezlipirea unui teren, cu suprafaţă de 3.344 mp, aflat în domeniul public al municipiului Miercurea-Ciuc, înscris în Cartea Funciară nr.62590 a localităţii Miercurea-Ciuc, situat în municipiul Miercurea-Ciuc, str. Gál Sándor, conform documentaţiei cadastrale ca anexa nr.1, care face parte integrantă din prezenta hotărâre.

Art.2.  Se aprobă dezlipirea unui teren, cu suprafaţă de 3.557 mp, proprietatea Statului Român, înscris în Cartea Funciară nr.57295 a localităţii Miercurea-Ciuc, situat în municipiul Miercurea-Ciuc, str.Lunca Mare, conform documentaţiei cadastrale ca anexa nr.2, care face parte integrantă din prezenta hotărâre.

Art.3. Cu aducerea la îndeplinire a prezentei hotărâri se însărcinează viceprimarul municipiului Miercurea-Ciuc Füleki Zoltán Ladislau, Biroul evidența patrimoniului, concesionări și închirieri, precum şi Director economic-Compartimentul financiar contabil și control financiar de gestiune.

Art.4. Prezenta hotărâre se comunică:
a) Instituţiei Prefectului Judeţului Harghita;
b) Primarului municipiului Miercurea-Ciuc Ráduly Róbert Kálmán,
c) Viceprimarului municipiului Miercurea-Ciuc Füleki Zoltán Ladislau;
d) Biroului evidența patrimoniului, concesionări și închirieri;
e) Directorului economic-Compartimentul financiar contabil și control financiar de gestiune.
	        

                 Preşedintele şedinţei
          FÜLÖP ÁRPÁD ZOLTÁN
	 

Contrasemnează pentru legalitate – Secretarul  municipiului
 WOHLFART RUDOLF



























